I juni 2021 vedtok NFL en ny regel som gjorde det mulig for lag å bruke alternative hjelmer i 2022-sesongen. Ligaen introduserte regelen som begrenset lag til én type hjelm i 2013, som førte til at lag måtte droppe throwback-uniformer som brukte en alternativ hjelm. Arizona introduserte sorte hjelmer med en rød undertone den 24. juli. Disse ble brukt i en sesongoppkjøringskamp og to seriekamper. Den 1. juni avduket Atlanta en ny rød hjelm som ble brukt sammen med throwback-uniformene. Laget brukte hjelmen i én kamp. Carolina introduserte sorte hjelmer den 19. juli. Disse ble brukt i kombinasjon med lagets sorte uniformer i en kamp. Chicago introduserte oransje hjelmer den 24. juli. Disse ble kombinert med Chicagos oransje uniformer i to kamper. Cincinnati introduserte hvite hjelmer den 14. juli. Designet beholdt de sorte stripene og ble kombinert med de hvite uniformene som var en del av Color Rush-programmet. Dallas annonserte at de skulle kombinere throwback-uniformene med hvite hjelmer inspirert av lagets uniformer fra 1960 til 1963. Dallas brukte også noen andre merkinger på de hvite hjelmene kombinert med Color Rush-uniformene som ble introdusert i 2015. Houston introduserte en «kamprød» hjelm til uniformsettet i samme farge den 12. juli. Det var første gang at laget brukte en hjelm i en annen farge. Hjelmen ble brukt i én kamp. New England annonserte at de alternative throwback-uniformene som ble lansert skal kombineres med de hvite hjelmene med den gamle Pat Patriot-logoen. Den 16. juni annonserte New Orleans en ny sort hjelm som ble brukt med de hvite uniformene. New York Giants annonserte at de skulle bruke marineblå hjelmer med tekstlogoen for GIANTS som var i bruk på 1980- og 1990-tallet med de annonserte throwback-uniformene. New York Jets introduserte den 22. juli en ny sort hjelm som ble kombinert med de sorte uniformene. Philadelphia Eagles annonserte at laget skulle bruke sorte hjelmer med de sorte uniformene den 29. mars. Washington Commanders ble det første laget til å annonsere et annet sett med hjelmer da de introduserte et uniformsett med sorte hjelmer den 2. februar.